รัฐมนตรีว่าการกระทรวงยุติธรรม สั่งการให้ดูแลนักโทษรายใหม่ที่เป็นคนจีนอย่างใกล้ชิด แม้เบื้องต้นยังไม่พบติดเชื้อไวรัสโคโรนา
รัฐมนตรีว่าการกระทรวงยุติธรรม สั่งการให้ดูแลนักโทษรายใหม่ที่เป็นคนจีนอย่างใกล้ชิด แม้เบื้องต้นยังไม่พบติดเชื้อไวรัสโคโรนานายสมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการอธิบดีกรมราชทัณฑ์ ให้ดูแลนักโทษ โดยเฉพาะนักโทษรายใหม่ที่เป็นคนจีน 14 ราย แม้การตรวจสอบเบื้องต้นไม่พบว่าเป็นไข้ หรือติดเชื้อไวรัสโคโรนา แต่ก็ต้องดูแลอย่างใกล้ชิด หากมีข้อสงสัยว่าจะติดเชื้อไวรัสโคโรนา ให้ดำเนินการตามมาตรการความปลอดภัยอย่างสูงสุด รวมทั้งคนจีนที่มาเยี่ยมญาติก็ต้องเฝ้าระวังอย่างใกล้ชิดเช่นกัน โดยในวันที่ 30- 31 มกราคมนี้ จะมีการประชุม เพื่อให้ความรู้กับเจ้าหน้าที่เรือนจำ ให้ร่วมตรวจสอบและเฝ้าระวัง การติดเชื้อไวรัสโคโรนาอย่างใกล้ชิด อย่างไรก็ตามพื้นที่ของกรมราชทัณฑ์เป็นพื้นที่ปิด การควบคุมดูแลน่าจะไม่มีปัญหา